РЕГЛАМЕНТ (ЕО) № 164/2007 НА КОМИСИЯТА
от 19 февруари 2007 година
за определяне на размера на производствените налози за сектора на захарта за 2005/2006 пазарна година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1260/2001 на Съвета от 19 юни 2001 г. относно общата организация на пазара в сектора на захарта (1), и по-специално член 15, параграф 8, първо тире от него,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазара в сектора на захарта (2), и по-специално член 44, буква а) от него,
като има предвид, че:
(1)
Член 8 от Регламент (ЕО) № 314/2002 на Комисията от 20 февруари 2002 г. относно установяване на подробни правила за прилагането на системата от квоти в сектора на захарта (3) предвижда, че размерите на основния производствен налог и на налог Б, както и, когато е необходимо, на коефициента, посочен в член 16, параграф 2 от Регламент (ЕО) № 1260/2001, за захар, изоглюкоза и инулинов сироп, се определят преди 15 февруари 2007 г. за 2005/2006 пазарна година.
(2)
За 2005/2006 пазарна година общата предвидима загуба, констатирана съгласно член 15, параграфи 1 и 2 от Регламент (ЕО) № 1260/2001, води, в съответствие с параграф 3 от същия член, до приемане на размер от 1,0022 % за основния налог.
(3)
Общата загуба, констатирана въз основа на известните данни и съгласно член 15, параграфи 1 и 2 от Регламент (ЕО) № 1260/2001, е напълно покрита от приходите от основния налог. Следователно не е необходимо да се определя за пазарна година 2005/2006 нито налог Б, нито коефициент, позволяващ да се установи допълнителен налог.
(4)
Управителният комитет по захарта не е изразил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Размерът на производствените налози в сектора на захарта се определя за 2005/2006 пазарна година на:
a)
6,333 EUR на тон бяла захар като основен производствен налог за захар А и захар Б;
б)
2,810 EUR на тон сухо вещество като основен производствен налог за изоглюкоза А и изоглюкоза Б;
в)
6,333 EUR на тон сухо вещество, еквивалентно на захар/изоглюкоза, като основен производствен налог за инулинов сироп А и инулинов сироп Б.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 2007 година.